1. ปัจจัยความเสี่ยงและมาตรการรองรับความเสี่ยง

1.1 การกีดกันทางการค้า

ปัจจุบันรูปแบบการกีดกันทางการค้าจากประเทศคู่ค้ามีออกมามากมายเพื่อลดการนำเข้าสินค้า
ไม่ว่าจะเป็นกฎระเบียบควบคุมความปลอดภัยในการบริโภคอาหาร การขึ้นภาษีการนำเข้า
จนทำให้การส่งออก ไปยังประเทศคู่ค้านั้นเต็มไปด้วยความลำบากมากขึ้น

มาตรการรองรับความเสี่ยง

ทางบริษัทฯ
ได้ติดตามกฎระเบียบที่ออกจากประเทศคู่ค้าใช้ควบคุมสินค้านำเข้าและเกี่ยวข้องกับสินค้าของบริษัทฯ
อย่างใกล้ชิดเพื่อจะได้มีการปรับเปลี่ยนวิธีการได้ทันที

1.2 วัตถุดิบ

เนื่องจากวัตถุดิบป้อนโรงงานของบริษัทฯ จะเป็นไปตามฤดูกาล
จึงทำให้บางช่วงที่ไม่ใช่ฤดูกาลจับสัตว์น้ำ วัตถุดิบจะขาดแคลน
และปัจจุบันการขาดแคลนวัตถุดิบมีมากขึ้นในบางชนิด เช่น ปลา และยังมีปัจจัยต่างๆ
มากมายเข้ามาเกี่ยวข้อง เช่นช่วงที่น้ำมันราคาแพง
ทำให้เรือประมงส่วนใหญ่จะหยุดเพราะไม่คุ้มทุนทั้งๆ ที่เป็น

ฤดูกาลจับสัตว์น้ำ สภาวะดินฟ้าอากาศที่ผันผวนไม่เป็นไปตามฤดูกาล

มาตรการรองรับความเสี่ยง

บริษัทฯ
ได้มีนโยบายที่จะเก็บวัตถุดิบไว้สม่ำเสมอเป็นปริมาณเพียงพอจะป้อนโรงงานได้ในช่วงเวลาหนึ่งที่คาดว่าวัตถุดิบเกิดขาดแคลนโดยทางบริษัทฯ
ได้สร้างห้องเย็นเก็บวัตถุดิบเพิ่มใหม่ขึ้นแล้ว และมีแผนงานที่จะสร้างเพิ่มขึ้นอีก

1.3 อัตราแลกเปลี่ยน

รายรับของบริษัทฯ จะอยู่ในรูปสกุลเงินต่างๆ (US DOLLAR,EURO DOLLAR)
เพราะฉะนั้นการเปลี่ยนแปลงของอัตราแลกเปลี่ยนระหว่างเงินบาท และ US DOLLAR,EURO
DOLLAR ซึ่งเกิดจากกิจกรรมขายเป็นส่วนใหญ่ อาจทำให้มีผลกับรายได้ หรือกำไร/ขาดทุนบ้าง

มาตรการรองรับความเสี่ยง

ทางบริษัทฯ มีการทำ FORWARD EXCHANGE CONTRACT ในช่วงที่อัตราแลกเปลี่ยนผันผวนมาก

1.4 ภาระหนี้สิน

ปัจจุบันทางบริษัทฯ มีภาระหนี้สินรวมอยู่ 331.01 ล้านบาท (ณ วันที่ 31 ธันวาคม 2546)
มีหนี้สินหมุนเวียนรวมอยู่ที่ 244.76 ล้านบาท (ณ วันที่ 31 ธ.ค. 46) และสินทรัพย์รวมที่มีอยู่
498.07 ล้านบาท (ณ วันที่ 31 ธันวาคม 2546)
จะเห็นได้ว่าสถานะทางการเงินของบริษัทอยู่ในระดับมั่นคงพอสมควร

มาตรการรองรับความเสี่ยง

ทางบริษัทฯ มีนโยบายที่จะไม่ลงทุนเพิ่มที่มีนัยสำคัญในช่วง 2-3 ปีข้างซึ่งจะทำให้หนี้สินของบริษัทฯ
ไม่เพิ่มขึ้นมากกว่าที่เป็นอยู่ เว้นแต่เป็นการลงทุนที่เกี่ยวข้องกับสินค้าที่ทางบริษัทฯ ทำอยู่
หรือเป็นธุรกิจที่เกี่ยวข้องกันเพื่อเป็นการเพิ่มสินค้าใหม่ๆ ให้กับบริษัท

1.5 อัตราดอกเบี้ย

ในปี 2546 ทางบริษัทฯ มีภาระดอกเบี้ยจ่ายทั้งสิ้น 20.32 ล้านบาท ซึ่งน้อยกว่าปี 2545
ที่จ่ายดอกเบี้ยทั้งสิ้นอยู่ที่ 22.95 ล้านบาท โดยบริษัทฯ ยังคงมีสภาพคล่อง
และความสามารถจ่ายดอกเบี้ยที่ดี

มาตรการรองรับความเสี่ยง

ทางบริษัทฯ
พยายามเสาะหาแหล่งเงินทุนที่มีดอกเบี้ยต่ำเพื่อที่จะลดต้นทุนทางการเงินและเพิ่มศักยภาพของการชำระดอกเบี้ยได้เพิ่มขึ้น

 

1.6 แรงงาน

ปัจจุบันปัญหาการขาดแคลนแรงงานฝีมือเป็นปัญหาค่อนข้างจะรุนแรง
ในอุตสาหกรรมการส่งออกอาหาร เพราะจังหวัดสงขลาและสุราษฎร์ธานี (ที่ตั้งโรงงานของบริษัทฯ)
เป็นที่ตั้งของโรงงานอุตสาหกรรมหลายประเภทและมีจำนวนโรงงานมาก

มาตรการรองรับความเสี่ยง

ทางบริษัทฯได้พยายามที่จะลงทุนในเครื่องจักรเพิ่มขึ้นในส่วนที่จะสามารถทดแทนแรงงานได้
และมีนโยบายที่จะจัดสวัสดิการของพนักงานให้ดีขึ้น เพื่อเป็นแรงจูงใจให้กับพนักงาน

ปัจจัยอื่นๆ ที่ผลกระทบต่อการลงทุน

-   ข้อพิพาททางกฎหมาย (ไม่มี)

-   ปัจจัยอื่น ๆ (ไม่มี)

1.7 ความเสี่ยงในการได้รับผลตอบแทนในรูปของเงินปันผล

บริษัทมีขาดทุนสะสมเนื่องจากผลขาดทุนจากการดำเนินปกติในอดีตที่มีการขยายการลงทุนเป็นอย่างมากในช่วง
2532-2535
ซึ่งหลังจากทางบริษัทได้มีการขยายการลงทุนไปแล้วก็เกิดวิกฤตเศรษฐกิจทำให้ทางบริษัทได้รับผลกระทบจากวิกฤตเศรษฐกิจ
ส่งผลให้มูลค่าของการลงทุนได้ลดลงเป็นจำนวนมาก
แต่ทางบริษัทก็เริ่มมีผลการดำเนินงานที่ดีขึ้นตั้งแต่ปี 2543 เป็นต้นมา
อย่างไรก็ตามปัญหาการขาดทุนสะสมนั้นไม่สามารถที่จะล้างออกได้ในระยะเวลาอันสั้น
ทำให้ยอดขาดทุนสะสม ณ สิ้นปี 2546 มีจำนวน 426.15 ล้านบาท
การที่บริษัทมีขาดทุนสะสมจำนวนมากดังกล่าว
ทำให้บริษัทไม่สามารถจ่ายเงินปันผลให้ผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าทางบริษัทจะล้างขาดทุนสะสมได้หมด

มาตรการรองรับความเสี่ยง

หากผลการดำเนินงานของบริษัทมีผลกำไรต่อเนื่องอีกสักระยะจนทำให้ขาดทุนสะสมลดลงต่ำกว่า
399ล้านบาทได้ ทางคณะกรรมการบริษัทฯ อาจจะมีมติที่จะนำส่วนเกินมูลค่าหุ้นจำนวน 399.5
ล้านบาท มาหักล้างกันได้ เพื่อจะได้สามารถจ่ายปันผลได้เร็วขึ้น